## Rješenje Agencije za zaštitu tržišnog natjecanja klasa: UP/I-030-02/2003-01/154 od 19. veljače 2004.

### NN 32/2004 (11.3.2004.), Rješenje Agencije za zaštitu tržišnog natjecanja klasa: UP/I-030-02/2003-01/154 od 19. veljače 2004.

# AGENCIJA ZA ZAŠTITU TRŽIŠNOG NATJECANJA

849

Agencija
za zaštitu tržišnog natjecanja, sukladno članku 34. i članku 57. točka 4.
Zakona o zaštiti tržišnog natjecanja (»Narod­ne novine«, broj 122/03), u
upravnoj stvari ocjene koncentracije poduzetnika Phoenix International
Beteiligungs GmbH, sa sjedištem u SR Njemačkoj, Mennheim, Pfingstweidstrasse
10-12, i Medifarm-Velebit d.d. za trgovinu i usluge, sa sjedištem u Varaždinu,
Kratka 2, po prijavi poduzetnika Phoenix International Beteiligungs GmbH,
zastupanog po punomoćnici N.G., odvjetnici iz Zagreba, temeljem odluke Vijeća
za zaštitu tržišnog natjecanja, sa 10. sjednice, održane 19. veljače 2004. donosi
sljedeće

## RJEŠENJE

I.
Ocjenjuje se dopušenom koncentracija poduzetnika Phoenix International
Beteiligungs GmbH, sa sjedištem u SR Njemač­koj, Mennheim, Pfingstweidstrasse
10-12, i Medifarm – Velebit d.d. za trgovinu i usluge, sa sjedištem u
Varaždinu, Kratka 2.

II.
Poduzetnik Phoenix International Beteiligungs GmbH ob­vez­nik je plaćanja
upravne pristojbe u iznosu od 255.000,00 kuna. Upravna pristojba uplaćuje se u
korist Državnog proračuna Republike Hrvatske u roku od osam (8) dana od dana
dostave ovog rješenja.

III.
Ovo rješenje bit će objavljeno u »Narodnim novinama«.

```
Obrazloženje
```

1.
Agencija za zaštitu tržišnog natjecanja (dalje: Agencija) zaprimila je 1.
prosinca 2003. godine prijavu namjere provedbe koncentracije poduzetnika Phoenix
International Beteiligungs GmbH (dalje: Phoenix International), sa sjedištem u
SR Nje­mač­koj, Mennheim, Pfingstweidstrasse 10-12, zastupanog po puno­moć­nici
Nikolini Golubić, odvjetnici iz Zagreba, Amruševa 13 i poduzetniku Medifarm –
Velebit d.d. za trgovinu i usluge (dalje: Medifarm-Velebit d.d.), sa sjedištem
u Varaždinu, Kratka 2.

Predmetna koncentracija trebala bi nastati stjecanjem
kontrole ili prevladavajućeg utjecaja jednog, odnosno više poduzetnika nad
drugim, i to: stjecanjem većine dionica ili udjela i stjecanjem većine prava
glasa u poduzetniku Medifarm-Velebit d.d., od strane poduzetnika Phoenix
International.

Prijava namjere provedbe koncentracije podnesena je
Agenciji sukladno članku 22. Zakona o zaštiti tržišnog natjecanja (»Narodne
novine«, broj 122/03; dalje: ZZTN), u obliku propisanom člankom 45. ZZTN, i
člankom 7. stavak 2. Pravilnika o načinu vođenja Upisnika o koncentracijama
(»Narodne novine«, broj 30/97), a u svezi s člankom 67. stavak 2. ZZTN.

Podnositelj
je prijavu nadopunio podneskom od 19. prosinca 2003. godine.

Budući
da je iz dostavljene dokumentacije utvrđeno da su sudionici koncentracije
ispunili uvjete propisane u članku 22. stav­ku 4. točki 1. i 2. i stavku 5.
ZZTN, te budući da bi provedba koncentracije mogla imati za posljedicu značajno
sprječavanje, ograničavanje ili narušavanje tržišnog natjecanja na mjerodavnom
tržištu, Agencija je, u smislu članka 26. stavak 3. ZZTN, temeljem odluke
Vijeća za zaštitu tržišnog natjecanja, sa 7. sjednice, održane 22. prosinca 2003.,
donijela, sukladno članku 46. ZZTN, zaključak o pokretanju postupka, klasa:
UP/I 030-02/2003-01/154.

Stoga
je 22. prosinca 2003. dan pokretanja predmetnog postupka ocjene koncentracije.

Podnescima
od 14. i 21. siječnja., te 3. veljače 2004., Phoenix International je dostavio
dopunu prijave. Posljednja nadopuna dostavljena je podneskom od 6. veljače
2004. godine.

U postupku ocjene predmetne
koncentracije utvrđene su slje­deće činjenice:

*Sudionici koncentracije*

a)
Phoenix International Beteiligungs GmbH upisan je u trgovački registar
Općinskog suda u Mannheimu pod brojem HRB 6884. Jedan je od najvećih
poduzetnika distributera lijekova i srodnih proizvoda na europskom tržištu, i
povezano društvo član Phoenix grupe, drugog najvećeg europskog distributera lijekova,
prisutnog u osamnaest država, čije djelatnosti obuhvaćaju distribuciju
farmaceutskih proizvoda, veleprodaju medicinske i laboratorijske opreme,
elektroničku obradu podataka za potrebe ljekarni i opremanje bolničkih sustava.
Osnovna djelatnost Phoenix Grupe je veleprodaja farmaceutskih proizvoda na
europskom tržištu.

Poduzetnik Phoenix Pharmahandel Aktiengesellschaft Co
& KG, sa sjedištem u SR Njemačkoj, Mannheim, Pfingstweidstrasse 10-12,
majka Phoenix grupe, ima 100 posto udjela u temeljnom kapitalu stjecatelja,
Phoenix Internationala.

Osnovna djelatnost poduzetnika Phoenix International
je stjecanje, držanje i prodaja udjela, te savjetovanje i pružanje usluga
poduzetnicima, prvenstveno sa sjedištem u inozemstvu.

b) Medifarm – Velebit d.d. za trgovinu i usluge,
upisan u registar Trgovačkog suda u Varaždinu, pod MBS: 080005911, obavlja
djelatnosti trgovine na veliko i posredovanja u trgovini, trgovine na malo u
nespecijaliziranim prodavaonicama, trgovine na malo medicinskim i ortopedskim,
te kozmetičkim i toaletnim proizvodima. Najveći prihod taj poduzetnik ostvaruje
u djelatnosti veleprodaje farmaceutskim proizvodima.

Medifarm – Velebit d.d. ima vlastitu distribucijsku
maloprodajnu mrežu, te, putem svojih poslovnih jedinica i skladišta u
Makarskoj, Varaždinu, Zagrebu, Osijeku i Dubrovniku, djeluje na cijelom
području Republike Hrvatske. Isti, poduzetnik ima i dva maloprodajna mjesta,
Revita u Zagrebu i Revita u Osijeku.

*Pravni oblik koncentracije*

Pravni oblik predmetne koncentracije je stjecanje kontrole
ili prevladavajućeg utjecaja jednog, odnosno više poduzetnika nad drugim, i to
stjecanjem većine dionica i stjecanjem većine prava glasa poduzetnika Phoenix
International u poduzetniku Medifarm – Velebit d.d.

*Pravni temelj koncentracije*

Pravni
temelj koncentracije je Ugovor u pogledu prodaje i kupnje sto postotnog paketa
dionica u Medifarm – Velebit d.d., sklopljen 24. studenoga 2003., između
stjecatelja – poduzetnika Phoe­nix International i dioničara poduzetnika
Medifarm – Velebit d.d.

Navedeni
je ugovor sklopljen pod odgodnim uvjetom, odnosno stupanje istoga na snagu
odgađa se do okončanja postupka pred Agencijom donošenjem rješenja kojim se
namjeravana koncentracija ocjenjuje dopuštenom. Po ispunjenju ugovorenog
uvjeta, dioničari poduzetnika Medifarm – Velebit d.d. izdat će Središnjoj
depozitarnoj agenciji naloge za prijenos dionica u korist Phoenix
Intenationala, temeljem čega će taj poduzetnik steći 100 posto udjela u
temeljnom kapitalu poduzetnika Medifarm-Velebit d.d.

*Ukupan godišnji prihod sudionika koncentracije*

Poduzetnik
Phoenix International u 2002. godini, kao godini koja prethodi provedbi
koncentracije, i koja je mjerodavna za ocjenu iste, ostvario je ukupan prihod u
iznosu od \* kuna. Budući je isti povezano društvo Phoenix grupe, kao ukupan
godišnji prihod uzima se prihod svih poduzetnika sudionika koncentracije
ostvaren na svjetskom tržištu. Uvidom u konsolidirano financijsko izvješće
Phoenix grupe za 2002./2003., prihod ostvaren u 2002. godini iznosio je \* kuna.

Poduzetnik
Phoenix International, niti bilo koje povezano društvo Phoenix grupe nije u
2002. godini na hrvatskom tržištu ostvario nikakav prihod.

Medifarm
– Velebit d.d. u istoj je godini u Republici Hrvat­skoj ostvario ukupan prihod u
iznosu od \* kuna. Najveći dio prihoda ostvaren je veleprodajom farmaceutskih
proizvoda, dok je oko \* posto prihoda ostvaren u maloprodaji.

Iz navedenog proizlazi, kako je navedeno, da su
istodobno ispunjeni uvjeti za obveznu prijavu koncentracije, iz članka 22.
stavak 4. i ZZTN, odnosno, ukupan prihod svih poduzetnika sudionika
koncentracije, ostvaren prodajom robe i/ili usluga na svjetskom tržištu iznosi
najmanje jednu milijardu kuna, u financijskoj godini koja je prethodila
koncentraciji, s time da je ukupan prihod svakog od najmanje dva sudionika
koncentracije, ostvaren prodajom robe i/ili usluga u Republici Hrvatskoj, u
istom razdob­lju, iznosi najmanje 100.000.000,00 kuna.

Ukupan je prihod, sukladno stavku 5. istog članka
ZZTN, utvrđen, kako je navedeno, uzimajući u obzir prihode svih povezanih
društava poduzetnika koji stječe prevladavajući utjecaj ili kontrolu (na razini
koncerna), osim prihoda ostvarenog prodajom robe i usluga, između društava
unutar koncerna.

*Mjerodavno tržište*

Agencija je za potrebe ovog postupka, kao mjerodavno
tržište u smislu članka 7. stavak 1. ZZTN, kao tržište određene robe i/ili
usluga koje su predmet obavljanja sudionika koncentracije odredila trgovinu na
veliko farmaceutskim proizvodima.

Zemljopisno područje na kojem djeluju sudionici
koncentracije je područje Republike Hrvatske.

U predmetnom postupku ocjene koncentracije
poduzetnika Agencija je istaknula trgovinu na veliko farmaceutskim proizvodima,
jer je riječ o djelatnosti koju oba sudionika koncentracije obavljaju na području
Republike Hrvatske.

*Tržišni udjeli sudionika koncentracije*

a)
Prije provedbe koncentracije

Prema
kriteriju ukupno ostvarenih prihoda u godini koja prethodi nastanku
koncentracije, Agencija je utvrdila da je na mjerodavnom tržištu u 2002. godini
bilo prisutno 125 poduzetnika, od kojih najveći tržišni udjel, \* posto, ima
Medika d.d., Zagreb. Slijede Farmacija d.d., Zagreb s 16,09 posto, Oktal Pharma
d.o.o., Zagreb, s \*, Medical Intertrade d.o.o., Sveta Nedelja s \*, Medifarm –
Velebit d.d., Varaždin s 8,91 posto, Jadran-Pharma d.d., Rijeka s \* posto i
Unapharm d.o.o., Zagreb s \* posto.

Preostalih 118 poduzetnika ima pojedinačne tržišne
udjele manje od dva posto. Njihov je zajednički tržišni udjel u 2002. godini
iznosio \* posto.

Struktura mjerodavnog tržišta u 2002. godini
prikazana je u tablici 1.

  TABLICA 1.

if !supportEmptyParas endif

|  |  |  |  |
| --- | --- | --- | --- |
| Struktura mjerodavnog tržišta trgovine na veliko   farmaceutskim proizvodima na području Republike   Hrvatske u 2002. godini  if !supportLineBreakNewLine  endif | | | |
| Red. | if !supportEmptyParas endif | Ukupni | Tržišni |
| broj | Naziv poduzetnika | prihodi | udjel |
| if !supportEmptyParas endif | if !supportEmptyParas endif | 2002. | u % |
| 1 | Medika d.d., Zagreb | \* | \* |
| 2 | Farmacija d.d., Zagreb | \* | 16,09 |
| 3 | Oktal Pharma d.o.o., Zagreb | \* | \* |
| 4 | Medical Intertrade d.o.o., | if !supportEmptyParas endif | if !supportEmptyParas endif |
| if !supportEmptyParas endif | Sveta Nedelja | \* | \* |
| 5 | Medifarm – Velebit d.d., Varaždin | \* | 8,91 |
| 6 | Jadran – Pharma d.d., Rijeka | \* | \* |
| 7 | Unipharm d.o.o., Zagreb | \* | \* |
| 8 | Ostali (ukupno 118 poduzetnika | if !supportEmptyParas endif | if !supportEmptyParas endif |
| if !supportEmptyParas endif | s tržišnim udjelom manjim | if !supportEmptyParas endif | if !supportEmptyParas endif |
| if !supportEmptyParas endif | od 2,00%) | \* | \* |
| if !supportEmptyParas endif | UKUPNO: | if !supportEmptyParas endif | 100,00 |
| Obrada: Agencija za zaštitu tržišnog natjecanja – Odjel za  istraži-  vanje, analitiku i informatiku | | | |

if !supportLineBreakNewLine
endif

Stjecatelj,
Phoenix International, u 2002. godini nije bio prisutan na mjerodavnom tržištu,
te na istom niti nije imao udjela. Isti je poduzetnik na mjerodavno tržište
pristupio stjecanjem većinskog udjela i većinskog prava odlučivanja u
poduzetniku Farmacija d.d.

U
smislu odredaba Zakona o preuzimanju dioničkih društava (»Narodne novine«, broj
84/02, 87/02 i 120/02), Phoenix International je, u »Narodnim novinama«, broj
126/03, od 7. kolovoza 2003., te u Jutarnjem listu i Večernjem listu, oba od
31. srpnja 2003., objavio namjeru objavljivanja za preuzimanje društva
Farmacija d.d., sa sjedištem u Zagrebu, Ozaljska 95.

Agencija
je 7. studenoga 2003., donijela rješenje, klasa: UP/I 030-02/2003-01/101, kojim
je predmetna koncentracija poduzetnika ocijenjena dopuštenom u smislu odredbe
članka 24. Zakona o zaštiti tržišnog natjecanja (»Narodne novine«, broj 48/95,
52/97 i 89/98).

Phoenix
International je, u skladu s rješenjem Agencije o ocje­ni dopuštenosti
predmetne koncentracije, sukladno zakonskoj obvezi iz članka 5. stavak 2. istog
zakona, u »Narodnim novinama, broj 183/03, od 19. studenoga 2003., objavio
ponudu za preuzimanje svih dionica Farmacije d.d.

Sukladno
Izvješću o preuzimanju, objavljenom 9. siječnja 2004. u Jutarnjem listu,
Phoenix International stekao je 96 posto udjela u temeljnom kapitalu
poduzetnika Farmacija d.d., te je izravno, odnosno Phoenix grupa neizravno,
pristupio na tržište trgovine na veliko farmaceutskim proizvodima Republike
Hrvat­ske, preuzimajući 16,09 posto tržišnog udjela poduzetnika Farmacija d.d.

Predmetnom
koncentracijom, Farmacija d.d., iako je postala povezanim društvom Phoenix
grupe, ostala je samostalna pravna osoba, koja, nakon provedbe koncentracije
obavlja djelatnost maloprodaje farmaceutskih proizvoda.

Phoenix
International je, dakle, na mjerodavnom tržištu prisutan od kraja 2003. godine.

Iz navedenog proizlazi da je riječ o dobro
strukturiranom, oligopolnom tržištu, na kojem djeluje veliki broj poduzetnika,
od kojih se nijedan ne nalazi u vladajućem položaju u smislu odredbe članka 15.
stavak 3. ZZTN, odnosno nema tržišni udjel veći od 40 posto.

Samo jedan poduzetnik (Medika d.d.) ima tržišni udjel
veći od 30 posto, dok su udjeli sljedeća tri najveća poduzetnika (Farmacija d.d.,
sada u sastavu Phoenix grupe, te Oktal Pharma d.o.o. i Medical Intertrade
d.o.o., manji od 20 posto.

U svrhu analize koncentriranosti mjerodavnog tržišta
izraču­nat je pokazatelj koncentriranosti, tzv. concentration ratio(CR),
koji predstavlja zbroj postotaka tržišnih udjela najvećih poduzetnika na
mjerodavnom tržištu.

Isti je izračunat za četiri poduzetnika s tržišnim
udjelom većim ili jednakim 10 posto (CR4). Pokazatelj CR4 u konkretnom slučaju iznosi 76,25 posto, te isti
pokazuje da je riječ o oligopolnom tržištu na kojem relativno velike tržišne
udjele, više od 70 posto, imaju četiri najveća poduzetnika.

U predmetnom slučaju nije bilo moguće izračunati
koncentriranost mjerodavnog tržišta primjenom Herfindahl-Hirschmanovog indeksa
budući da Agencija ne raspolaže točnim podacima o tržišnim udjelima za 118
poduzetnika s pojedinačnim udjelima manjim od dva posto koji djeluju na
mjerodavnom tržištu.

b) Nakon provedbe koncentracije

Stjecatelj, Phoenix International u 2002. godini nije
imao udjel na mjerodavnom tržištu, već je u postupku koncentracije s
poduzetnikom Farmacija d.d., 2003. godine, preuzeo 16,09 posto tržišnog udjela
tog poduzetnika.

Nakon provedbe ove koncentracije, Phoenix
International povećat će tržišni udjel za 8,91 posto koliko iznosi udjel
poduzetnika Medifarm – Velebit d.d., te će imati 25 posto udjela na mjerodavnom
tržištu.

*Izvješće Uprave kojim se
koncentracija pravno i gospodarski obrazlaže*

Stjecanjem 100 posto udjela u temeljenom kapitalu
poduzetnika Medifarm – Velebit d.d., Phoenix grupa će investirati u dugoročni
razvitak tog poduzetnika, te prenijeti na Medifarm – Velebit d.d., vlastiti
know-how i europske standarde u distribuciji lijekova i logistici.

Phoenix grupa smatra poduzetnika Medifarm –Velebit
d.d. idealnim poslovnim partnerom s ugledom na hrvatskom tržištu, s kojim će
razmotriti mogućnosti poboljšanja kvalitete i efikasnosti njegovog poslovanja.

*Opis i obrazloženje
očekivanih pogodnosti*

Phoenix grupa ima veliko iskustvo u veleprodaji
farmaceut­skih proizvoda u zemljama srednje i istočne Europe. Cilj je grupe u
tim zemljama osigurati sigurnu, brzu, sveobuhvatnu i pouzdanu opskrbu
lijekovima, farmaceutskim i medicinskim proizvodima po konkurentnim cijenama.
Na taj način Phoenix grupa značajno pridonosi zaštiti interesa krajnjih
potrošača.

Vijeće
za zaštitu tržišnog natjecanja na 10. je sjednici, održanoj 19. veljače 2004.,
sukladno ovlastima iz članka 34., 35. stavak 1. točke 2. i 5. ZZTN, ocijenilo
da u konkretnom slučaju nije riječ o zabranjenoj koncentraciji iz članka 18.
ZZTN.

Predmetnom koncentracijom ne stvara se novi ili jača
vladajući položaj stjecatelja, poduzetnika Phoenix International na mjerodavnom
tržištu. Iako Phoenix International preuzima 8,91 posto tržišnog udjela
poduzetnika Medifarm – Velebit d.d., te će nakon koncentracije njegov tržišni
udjel iznositi 25 posto, isti neće značajno utjecati na sprječavanje,
ograničavanje ili narušavanje tržišnog natjecanja.

Provedbom ove koncentracije, na određeni način, jača
tržiš­no natjecanje budući da se stvara tržišni takmac s takvom tržiš­nom
snagom kojom može konkuriratipoduzetniku Medika d.d., čiji je tržišni
udjel do provedbe ove koncentracije bio gotovo dva puta veći od tržišnog udjela
njegovog najjačeg tržišnog takmaca.

Stoga je Vijeće za zaštitu tržišnog natjecanja,
predmetnu koncentraciju ocijenilo dopuštenom u smislu odredbe članka 26. ZZTN,
kako je odlučeno u točki I. izreke ovoga rješenja.

II. Rješenje Agencije o ocjeni dopuštenosti
koncentracije podliježe naplati upravnih pristojbi, sukladno odredbi članka 2.
stavak 1. Zakona o upravnim pristojbama (»Narodne novine«, broj 8/96), te
članka 14. točke 18., pod nazivom: »Pristojbe za zaštitu tržišnog natjecanja«,
Zakona o izmjenama i dopunama Zakona o upravnim pristojbama (»Narodne novine«,
broj 131/97), tarifni broj 106. točka 1., i tarifni broj 107. točka 1.

Sukladno odredbi članka 1. točke 1. Uredbe o izmjeni
tarife Zakona o upravnim pristojbama (»Narodne novine«, broj 116/00), plaća se
upravna pristojba u iznosu od 250.000,00 kn.

Iznos iz točke 2. izreke ovoga rješenja (5.000,00
kuna na ime tarifnog broja 106. točka 1. i 250.000,00 kuna na ime tarifnog
broja 107. točka 1.)uplaćuje seu koristDržavnog
proračuna Republike Hrvatskeu roku od osam (8) dana od dana dostave
rješenja, na račun broj: 1001005-1863000160 poziv na broj: 24/5002 – (navesti
MB), kako je odlučeno u točki 2. izreke ovoga rješenja.

Navedeni iznos upravne pristojbe pristojbeni obveznik
može uplatiti i na devizni račun Privredne banke Zagreb d.d., broj:
702000-val-9182800-132344-091, prema srednjem tečaju Hrvat­ske narodne banke za
valutu kojom se vrši plaćanje, na dan podnošenja prijave koncentracije
poduzetnika.

Pristojbeni obveznik dužan je dokaz o izvršenoj
uplati uprav­ne pristojbe dostaviti Agenciji bez odgode, a najkasnije u roku od
osam (8) dana od izvršene uplate, pozivom na broj, klasa: UP/I
030-02/2003-01/154. U protivnom će Agencija pokrenuti postupak prisilne naplate
upravne pristojbe od pristojbenog obveznika.

III. Na temelju članka 59. stavak 1. ZZTN, rješenja
Agencije objavljuju se u »Narodnim novinama«, kako je odlučeno u točki 3.
izreke ovoga rješenja.

Uputa o pravnom lijeku

Ovo je
rješenje konačno u upravnom postupku. Protiv ovoga rješenja nije dopuštena
žalba, ali nezadovoljna stranka može, sukladno odredbi članka 58. ZZTN,
pokrenuti upravni spor kod Upravnog suda Republike Hrvatske u roku od trideset
(30) dana od dana dostave ovoga rješenja.

Klasa:
UP/I 030-02/2003-01/154
Urbroj: 580-02-04-07-24
Zagreb, 19. veljače 2004.

Predsjednica Vijeća
za zaštitu tržišnog natjecanja
**Olgica** **Spevec****,** v. r.

Rješenje, NN 32/2004-849
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)